**CENU APTAUJA NR. TNPz 2024/4**

**Cenu aptaujai “Eksperta piesaiste atklātā konkursā “Siltumnīcefekta gāzu emisiju mazināšana Talsu novada pašvaldības publisko teritoriju apgaismojuma infrastruktūrā” iesniegto piedāvājumu izvērtēšanā”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets:** Cenu aptaujai “Eksperta piesaiste atklātā konkursā “Siltumnīcefekta gāzu emisiju mazināšana Talsu novada pašvaldības publisko teritoriju apgaismojuma infrastruktūrā” iesniegto piedāvājumu izvērtēšanā”
	2. **Paredzamais līguma izpildes laiks**: 3 (trīs) nedēļu laikā no līguma noslēgšanas dienas.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz **2024. gada 5. februārim plkst. 10.00.**
	2. Kontaktpersona: Talsu novada pašvaldības Īpašumu un vides aizsardzības nodaļas vadītājas vietnieks energopārvaldības jautājumos Toms Akmentiņš, tel. 22038915.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai “Eksperta piesaiste atklātā konkursā “Siltumnīcefekta gāzu emisiju mazināšana Talsu novada pašvaldības publisko teritoriju apgaismojuma infrastruktūrā” iesniegto piedāvājumu izvērtēšanā””, identifikācijas Nr. TNPz 2024/4
3. **Piedāvājuma noformēšana:**
	1. Piedāvājumam pilnībā jāatbilst Instrukcijā pretendentam un Tehniskajā specifikācijā noteiktajām prasībām. Piedāvājums jāiesniedz, aizpildot Pretendenta pieteikumu un finanšu piedāvājumu (1. pielikums), parakstītu Tehnisko specifikāciju (2. pielikums) un aizpildītu Pretendenta pieredzes un speciālistu sarakstu (3. pielikums).
	2. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Prasības pretendentiem:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam iepriekšējo 3 (trīs) gadu laikā (2021., 2022., 2023. gadā un 2024. gadā līdz piedāvājumu iesniegšanas termiņa beigām) ir pieredze ielu apgaismojuma vai gaismekļu iepirkumu izvērtēšanā vai konsultāciju sniegšanā, t.i., pretendents ir noslēdzis pakalpojuma līgumu, kura ietvaros ir veicis pretendentu iesniegto piedāvājumu izvērtēšanu vai sniedzis konsultācijas iepirkuma procesā. Pie iesniedzamajiem dokumentiem jāpievieno no pretendenta puses aizpildīts 3. pielikums – Pretendenta pieredzes saraksts. Lai pretendents spētu sniegt kvalitatīvu pakalpojumu, pretendentam ir jābūt maģistra grādam inženierzinātnēs. Pie iesniedzamajiem dokumentiem jāpievieno augstākās izglītības dokumentu atvasinājumi.
	3. Līguma termiņam beidzoties vai līguma pārtraukšanas gadījumā, Pretendents nodod Pasūtītajam visu dokumentāciju, kas izstrādāta sniedzot pakalpojumus, kā arī dokumentāciju un materiālās vērtības, kas saņemtas no Pasūtītāja darbu veikšanai. Dokumentācija Pasūtītājam iesniedzama arī elektroniskā formā pakalpojuma sniegšanas laikā.
5. **Piedāvājuma cena:**
	1. Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN
	2. Visas izmaksas, kas saistītas ar nodokļiem un nodevām, kā arī nepieciešamo atļauju saņemšanu no trešajām personām u.c. maksājumi, kas nepieciešami pakalpojuma pilnīgai un kvalitatīvai izpildei, sedz pasūtījuma izpildītājs un tām ir jābūt ietvertām norādītajās cenās.
6. **Samaksas nosacījumi:** Par veiktajiem pakalpojumiem Pasūtītājs samaksā Izpildītājam saskaņā ar iesniegtajiem rēķiniem, tā norādītā bankas kontā 10 (desmit) darba dienu laikā pēc rēķina saņemšanas.
7. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pasūtītājs pārliecinās par Latvijā reģistrēta Pretendenta reģistrācijas faktu Uzņēmumu reģistrā.
	2. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	3. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	4. Gadījumā, ja būs iesniegti divi vai vairāki Pretendentu piedāvājumi ar vienādām piedāvājuma summām, tiks izvērtēts piedāvājums ar īsāko izpildes termiņu, kuru pretendents norāda Cenu aptaujas 1.pielikumā “Pretendenta pieteikums un finanšu piedāvājums”
	5. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.